રાજકોટ તાલુકાના જામકંડોરણા ગામેથી 6 દિવસ પહેલાં ગુમ બાળકનું ડેમમાં ડૂબી જતાં મોત નિપજયું છે. ગુમ બાળકનો મૃતદેહ કાલાવડના પંથકના દાદર ગામના ડેમમાંથી સાંપડતા પોલીસે અકસ્માત મોતનો ગુન્હો નોંધી તપાસ હાથ ધરી છે. બનાવની પોલીસમાંથી મળતી વિગત અનુસાર જામકંડોરણામાં રહેતા નારણભાઇ પોપટભાઇ પીપરવાની વાડીમાં ખેતમજૂરી કરતા દીનેશભાઇ મોતી મુનીયાનો 12 વર્ષનો પુત્ર નીતીન છેલ્લાં છએક દિવસથી ગુમ થઇ ગયો હતો. જેની જાણ પોલીસમાં કરતા પોલીસે ગુમ નોંધ નોંધી તપાસ હાથ ધરી હતી. પોલીસની તપાસ દરમ્યાન નીતીનનો મૃતદેહ દાદર ગામના ડેમમાંથી મળી આવ્યો હતો. ડેમમાં ડૂબી જવાના કારણે નીતીનનું મોત થયાનું ખુલતાં પોલીસે અકસ્માત મોતનો ગુન્હો નોંધી તપાસ હાથ ધરી છે.